Na osnovu člana 106. Zakona o visokom obrazovanju Kantona Sarajevo („Službene novine Kantona Sarajevo“ broj: 36/22) i člana 173. Statuta Univerziteta u Sarajevu, broj: 01-14-35- 1/23 od 26. 7. 2023. godine i člana 17. Pravila studiranja za treći ciklus studija na Univerzitetu u Sarajevu br. 01-4-9-1/24 od 28. 2. 2024. godine, Odluke Vijeća Univerziteta u Sarajevu-Fakulteta islamskih nauka br. 03-3-507/25 od 14. 5. 2025. godine, Saglasnosti Osnivača fakulteta br. 02-03-2-2-2300-2/25 od 15. 5. 2025., Odluke Senata Univerziteta u Sarajevu br. 01-7-41/25 od 28. 5. 2025. godine**,** Univerzitet u Sarajevu-Fakultet islamskih nauka objavljuje:

**K O N K U R S**

**za upis studenata na doktorski studij - III ciklus studija
u akademskoj 2025/2026. godini**

**I**

Doktorski studij - III ciklus studija organizira se u trajanju od tri studijske godine (šest semestara) koji se vrednuje sa 180 ECTS bodova, a njegovim završetkom nakon odbrane doktorske disertacije, stiče se naučno zvanje: **doktor/doktorica islamskih nauka (uža oblast).**

Studij se organizira za sljedeće oblasti:

Naučno područje: humanističke nauke

Naučno polje: islamske nauke

Naučne grane: tumačenje Kur'ana (tefsir), filologija Kur'ana, poslanička tradicija (hadis), islamska dogmatika (akaid) i uporedne religije, šerijatsko pravo (fikh), islamska civilizacija, islamska filozofija (felsefa, hikma i irfan), religijska pedagogija (terbija).

**II**

Pravo učešća na konkursu imaju pod jednakim uvjetima državljani BiH i strani državljani za koje je nakon postupka priznavanja inostrane visokoškolske kvalifikacije utvrđeno da imaju završeno adekvatno obrazovanje za nastavak studija na trećem ciklusu visokog obrazovanja

Pravo upisa na doktorski studij imaju svi kandidati koji ispunjavaju uvjete utvrđene Zakonom, Statutom Univerziteta u Sarajevu br. 01-14-35-1/23 od 26. 7. 2023. godine, Pravilima studiranja za treći ciklus studija Univerziteta u Sarajevu br. 01-4-9-1/24 od 28. 2. 2024. godine i studijskim programom doktorskog univerzitetskog studija – III ciklus studija Fakulteta islamskih nauka u Sarajevu (septembar 2020. godine).

**III**

Na doktorski studij mogu se prijaviti kandidati koji ispunjavaju slijedeće uslove:

1. završen predbolonjski postdiplomski studij iz islamskih nauka/teologije ili drugi ciklus islamskih nauka/studija prema bolonjskom sistemu;
2. završen magistarski studij islamske vjeronauke i religijskoga odgoja/edukacije/pedagogije uz uvjet polaganja razlike ispita iz drugog ciklusa studija teologije (master);
3. završen magistarski studij iz humanističkih nauka uz uslov polaganja razlike predmeta iz teološkog studijskog programa po odluci Vijeća fakulteta;
4. ostvaren prosjek ocjena najmanje 8.0 na drugom ciklusu studija odnosno postiplomskom studiju
5. poznavanje najmanje dva strana jezika (pored arapskog, studenti trebaju poznavati još jedan svjetski jezik).

**IV**

Kandidatima koji su magistrirali po starome predbolonjskom konceptu priznaje se jedna godina studija (60 ECTS), a njihov status, odnosno prava i obaveze u nastavku studija utvrđuje Vijeće Fakulteta posebnim aktom. Preostalih 120 ECTS bodova, da bi u formalnom smislu završili doktorske studije, studenti trebaju prikupiti u skladu sa pravilima studiranja za treći ciklus studija na Univerzitetu u Sarajevu.

**V**

(1) Izbor kandidata koji su stekli pravo za upis vrši se na osnovu rezultata postignutih na dodiplomskom/prvom ciklusu i postdiplomskom magistarskom studiju/drugom ciklusu studija (prosjek studiranja), na osnovu recenziranih autorskih knjiga, autorskih naučnih i stručnih radova, učešća u naučnoistraživačkim ili stručnim projektima, poznavanja stranog jezika.

(2) Sa svim prijavljenim kandidatima obavitiće se intervju.

 (3) Rangiranje kandidata temelji se na slijedećoj distribuciji bodova:

a) prosjek studiranja maksimalno 10 bodova

b) recenzirana autorska naučna ili stručna knjiga 4 boda

b) recenzirani autorski naučni rad 3 boda

c) recenzirani autorski stručni rad 2 boda

d) učešće u naučnim ili stručnim projektima:

 kao voditelj 2 boda

 kao učesnik 1 bod

e) učešće na konferenciji s referatom 2 boda

f) poznavanje stranog jezika

 nivo C1 i C2 4 boda

 nivo B 2 bod

g) intervju maksimalno 3 boda

**VI**

(1) Broj kandidata/studenata koji se upisuje je 5 (pet) na redovni samofinansirajući studij i 15 (petnaest) na vanredni studij.

(2) Redovna nastava na III (trećem) ciklusu studija će se organizirati ukoliko je upisano najmanje pet kandidata.

**VII**

Školarina za doktorski studij utvrđena je u skladu sa Odlukom Upravnog odbora Fakulteta islamskih nauka broj: 01-1-439/25 od 28. 4. 2025. godine o određivanju školarine, upisnine i drugih troškova III ciklusa studija.

Visina školarine za doktorski studij na Univerziteta u Sarajevu-Fakultetu islamskih nauka iznosi:

**5.983,00** **KM** **(slovima: pet hiljada i devet stotina i osamdeset i tri KM) po studijskoj godini.**

**VIII**

Vijeće fakulteta će imenovati komisiju za odabir kandidata za upis na doktorski studij po ovom konkursu na prijedlog Vijeća doktorskog studija.

**IX**

Uz prijavu na konkurs za upis na doktorski studij kandidati su obavezni dostaviti sljedeću dokumentaciju:

* 1. Zahtjev za upis,
	2. Vlastoručno potpisanu biografiju;
	3. Diplomu i dodatak diplomi (original ili ovjerena kopija; za studente koji su završili studij prema Bolonjskom sistemu studija), odnosno diplomu i uvjerenje o prosjeku ocjena (original ili ovjerena kopija; za studente koji su završili studij po predbolonjskom sistemu studija). Studenti koji su završili drugi ciklus studija mogu do izdavanja diplome i dodatka diplomi predati uvjerenje o završenom studiju (original ili ovjerena kopija) ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu;
	4. Rješenje o priznavanju diplome za kandidate koji su stekli prethodno obrazovanje izvan BiH (original ili ovjerena kopija);
	5. Izvod iz matične knjige rođenih, odnosno prva stranica pasoša za kandidate koji nisu državljani BiH (original ili ovjerena kopija);
	6. Druge relevantne dokumente kojima se dokazuje ispunjavanje uvjeta za upis na doktorski studij i ostvarivanje dodatnih bodova (knjige, radovi, učešće u projektima i sl.);
	7. Dokaz o poznavanju najmanje dva strana jezika.

(2) Prijave sa potrebnom dokumentacijom u zatvorenoj koverti sa naznakom „Konkurs za upis studenata na doktorski univerzitetski studij - III ciklus studija u akademskoj 2025/2026. godini“ dostavljaju se:

- do 20. 8. 2025. godine, preporučenom poštom na adresu: Univerzitet u Sarajevu – Fakultet islamskih nauka, Ćemerlina br. 54, 71000 Sarajevo, ili lično na Univerzitetu u Sarajevu- Fakultet islamskih nauka, u Studentskoj službi (svakim radnim danom od 10:00 - 14:00 sati).

(3) Obrazac prijave može se preuzeti na web stranici Fakulteta.

[OBRAZAC PRIJAVE ZA UPIS](https://drive.google.com/file/d/17LlBUNONk1hBFyAZygMNWN5Xhpb8okhl/view?usp=sharing%20)

(4) Nepotpune i neblagovremene prijave neće se uzimati u razmatranje.

**X**

(1) Preliminarnu listu prijavljenih i primljenih kandidata UNSA-FIN će objaviti na internet stranici Fakulteta najkasnije 7 (sedam) dana nakon isteka roka za podnošenje prijava na konkurs.

(2) Kandidati imaju pravo prigovora na objavljenu preliminarnu listu Vijeću Fakulteta u roku od 5 (pet) radnih dana od dana objave liste. Odluka po prigovoru se donosi u roku od 3 (tri) radna dana od isteka roka za izjavljivanje prigovora i objavljuje se na internet stranici UNSA-FIN zajedno sa Konačnom listom upisanih i dostavlja se Senatu Univerziteta na saglasnost.

(3) Kandidat je ostvario pravo na upis ukoliko se nalazi na listi primljenih kandidata.

(4) Status studenta (doktoranta) stiče se upisom na treći ciklus studija - doktorski studij, a dokazuje se odgovarajućom javnom ispravom - indeksom.

**Sve dodatne informacije zainteresirani kandidati mogu dobiti kod sekretara Vijeća doktorskog studija, svakim radnim danom od 10:00 - 14:00 sati, e-mailom na** **doktorski.studij@fin.unsa.ba** **ili na telefon: 033/251 039.**